הדיוויזיה הוקמה ב-21 בספטמבר 1942, והועמדה תחת פיקוד אריך דיסטל. הדיוויזיה הוצבה בצרפת כחלק מהארמייה השביעית, ובפברואר 1944 נשלחה לצפון צרפת כחלק מהארמייה ה-15. במהלך המערכה בנורמנדי לחמה הדיוויזיה כחלק מהקורפוס ה-86 במסגרת ארמיית הפאנצר החמישית, ובספטמבר 1944 היא נשלחה להולנד, שם לחמה במהלך מבצע מרקט גארדן כחלק מהקורפוס ה-67 במסגרת הארמייה ה-15. לאחר מכן לחמה הדיוויזיה בהולנד כחלק מהארמייה ה-25 ומארמיית הצנחנים הראשונה, ובאפריל 1945 הושמדה הדיוויזיה.